**אפיון ההמלכות**

|  |  |  |  |
| --- | --- | --- | --- |
|  | המלכה ראשונה | המלכה שנייה | המלכה שלישית |
| **מראה מקום במקרא** | שמואל א פרק ט פסוק כז- פרק י פסוק טז | שמואל א פרק י פסוקים יז-כז | שמואל א פרק יא פסוקים יב-טו |
| **השותפים לטקס ההמלכה** | שאול ושמואל | כל העם | כל העם |
| **מקום ההמלכה** | רמה | מצפה | גלגל |
| **מעשים וטקסים הנלווים להמלכה** | משיחה בשמן | שמואל מכנס את כל העם למצפה ונואם לעם.  איתור הבחירה האלוהית בגורלות: שבט בנימין מבין השבטים; משפחת המטרי מבין המשפחות; ולבסוף, בחירת המלך עצמו – שאול בן קיש.  לאחר הנאום שמואל כותב אותו בספר ומניחו לפני אלוהים. | הקרבת זבחים ושלמים |
| **התנהגות שאול בהמלכתו** | שאול פסיבי, הולך אחר שמואל ועושה את הנחיותיו. ואולם בסדרת המפגשים שאחרי ההמלכה עצמה נראה שהוא גדל, מתעצם ומשתנה. | שאול פסיבי בטקס הגורלות וכשלבסוף נבחר הוא נחבא אל הכלים ולא מוצאים אותו. | שאול מוביל את העם למפגש מאחד, מונע מהם הידרדרות למלחמה פנימית. |
| **תגובת העם להמלכת שאול** | הטקס הוא פרטי וסודי, העם אינו יודע ואינו מגיב. | נאמר "וַיָּרִעוּ כָל הָעָם וַיֹּאמְרוּ יְחִי הַמֶּלֶךְ" (פרק י פסוק כד). אבל מיד לאחר מכן בפסוק כז מתואר שחלק מהעם, בני הבלייעל, בזו לו.  היה פיצול בין התומכים למתנגדים. | הפסוקים מתארים כי כל העם הלך להמלכה בגלגל וכל העם שמחו עד מאוד. |